Document ID: 32006D0750

KOMISJONI OTSUS,
31. oktoober 2006,
millega muudetakse otsust 2005/359/EÜ Ameerika Ühendriikidest pärit koorimata tammepalkide (Quercus L.) lossimissadamate suhtes
(teatavaks tehtud numbri K(2006) 5142 all)
(2006/750/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõiget 1,
ning arvestades järgmist:
(1)
Direktiivi 2000/29/EÜ sätete kohaselt ei või põhimõtteliselt ühendusse tuua Ameerika Ühendriikidest pärit koorimata tammepalke (Quercus L.) tammede närbumistõve tekitaja Ceratocystis fagacearum (Bretz) Hunt’i sissetoomise ohu tõttu.
(2)
Komisjoni 29. aprilli 2005. aasta otsusega 2005/359/EÜ, millega nähakse ette erand teatavatest nõukogu direktiivi 2000/29/EÜ sätetest Ameerika Ühendriikidest pärit koorimata tammepalkide (Quercus L.) suhtes, (2) lubatakse selliste Ameerika Ühendriikidest pärit palkide importi teatavatel tingimustel.
(3)
Otsuse 2005/359/EÜ artikli 3 lõikes 1 on sätestatud lossimine ainult nendes sadamates, mis on loeteltud nimetatud otsuse II lisas. On asjakohane lisada II lisa loetelusse Riia ja Koperi sadamad vastavalt Läti ja Sloveenia taotlustele ja kustutada II lisa loetelust Lauterborgi sadam vastavalt Prantsusmaa taotlusele pärast konsulteerimist teiste liikmesriikidega, nagu on sätestatud eespool nimetatud otsuse artikli 3 lõikes 2.
(4)
Käesoleva direktiiviga ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/359/EÜ II lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 31. oktoober 2006

Labels: 1
8
3
6
18
15